Stade se cvijeće rosom kititi
Stade se cv'jeće rosom kititi, 

stade se biser zlatom nizati, 

stade se srma srmom srmiti, 

stadoše momci cure prositi. 

Samo ja nemam nigdje nikoga, 

samo ja nemam azgin dilbera, 

samo ja tužna tugu tugujem, 

samo ja ničem se ne radujem. 

Gledam ja goluba, golubicu, 

gledam ja lastu i lastavicu, 

gledam ja jedno drugo cjeluju, 

gledam ja životu se raduju. 

Nikad me nije niko volio, 

nikad me nije niko ljubio, 

nikada nisam zorom zorila, 

nikada nisam sevdah vodila. 

Dadoše mene mladu za stara, 

dadoše mene starcu zbog para, 

da mu ja mlada kuću redujem, 

da mu ja s'jedu bradu milujem.

Sevdalinke